**РАЙОННА ИЗБИРАТЕЛНА КОМИСИЯ ЯМБОЛ**

**ПРОТОКОЛ № 2**

Днес, 15.08.2022 г., се проведе заседание на Районна избирателна комисия в Тридесет и първи изборен район – Ямболски, при следния дневен ред:

1. Проект за решение относно определяне на лица, привлечени като специалист-експерти към Районна избирателна комисия в Тридесет и първи изборен район – Ямболски, както и техните функции и срок на изпълнение при произвеждане изборите за народни представители на 02.10.2022г.– докладчик Димитър Събев.

2. Протоколно решение за приемане на правила за работа на РИК-Ямбол с медиите – докладчик Емилия Марчева.

3. Входяща поща

4. Разни

**ПРИСЪСТВАХА:** 10 членове – Биляна Кавалджиева, Ани Канева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Данаил Йорданов, Ангел Ангелов.

**ОТСЪСТВАХА:** Георги Георгиев, Снежана Енчева и Спасин Карайчев.

Заседанието бе открито в 17.00 часа от председателя Биляна Кавалджиева.

**БИЛЯНА КАВАЛДЖИЕВА:** Здравейте, колеги. Откривам второто заседание на Районната избирателна комисия в Тридесет и първи изборен район-Ямболски за изборите за народно събрание на 02 октомври 2022 г.

За отчитане на поименното гласуване определям Емилия Марчева. За протоколист определям колегата Милко Димитров.

Колеги, всички сте запознати с дневния ред. Имате ли предложения или възражения по него? Не се правят. Който е съгласен с така предложения дневен ред, моля да гласува. Процедура по гласуване.

**ЕМИЛИЯ МАРЧЕВА:** гласували За – 09 членове - Биляна Кавалджиева, Ани Канева, Милко Димитров, Яна Първанова, Красимира Атанасова, Димитър Събев, Емилия Марчева, Данаил Йорданов, Ангел Ангелов.

Против – няма.

**БИЛЯНА КАВАЛДЖИЕВА:** Дневният ред се приема. Давам думата на колегата Събев по т.1 от Дневния ред. Заповядай!

**ДИМИТЪР СЪБЕВ:** Колеги, предлагам ви следния проект за решение по т.1 от дневния ред:

ОТНОСНО: Определяне на лица, привлечени като специалист-експерти към Районна избирателна комисия в Тридесет и първи изборен район – Ямболски, както и техните функции и срок на изпълнение при произвеждане изборите за народни представители на 02.10.2022г.

На основание чл. 72, ал. 1, т. 1 ИК и [Решение № 1200-НС / 02.08.2022г. на ЦИК](https://www.cik.bg/bg/decisions/10/2021-05-13), Районна избирателна комисия в Тридесет и първи изборен район – Ямболски,

**РЕШИ:**

І. Определя функциите, които следва да изпълнява специалист – експертът към РИК, както следва:

1. Поддържа база данни на СИК/ПСИК и актуализира същите на основание взетите решения на Районна избирателна комисия в Тридесет и първи изборен район – Ямболски;
2. Изготвя удостоверения на назначените членове на СИК и регистрираните застъпници;
3. Поддържа електронния регистър на жалбите и сигналите, като своевременно попълва регистъра след предоставянето му от член на Районна избирателна комисия в Тридесет и първи изборен район - Ямболски;
4. Поддържа регистъра на застъпниците;
5. Поддържа публичен регистър на кандидатските листи;
6. Актуализира информацията на Интернет страницата на Районна избирателна комисия в Тридесет и първи изборен район - Ямболски, като своевременно публикува взетите от комисията решения, подготвения дневен ред за насрочените заседания на комисията, протоколите от заседанията на комисията, както и изготвените от нея съобщения, по реда, определен с приетата от ЦИК процедура за актуализиране.
7. Подпомага комисията в изборния ден;
8. Подпомага комисията след изборния ден при архивиране на документацията на комисията;

ІІ. Определя за специалист – експерти към РИК-Ямбол Карина Канева Канева с ЕГН …….. и Михаела Първанова Първанова с ЕГН ....., които следва да изпълняват функциите, определени в т.I. от решението за периода от **17.08.2022г. до 16.10.2022 г. включително**.

III. Граждански договори с определените от Районна избирателна комисия в Тридесет и първи изборен район – Ямболски лица се сключва от Областен управител на област Ямбол.

IV. Екземпляр от настоящото решение да се представи на Областния управител.

Решението на РИК подлежи на оспорване пред ЦИК, в тридневен срок от обявяването му по реда на чл. 73 от ИК.

**БИЛЯНА КАВАЛДЖИЕВА:** Колеги, чухте проекта. Има ли изказвания? Няма. Процедура по гласуване.

**ЕМИЛИЯ МАРЧЕВА:** гласували За – 9 членове - Биляна Кавалджиева, Ани Канева, Милко Димитров, Яна Първанова, Красимира Атанасова, Димитър Събев, Емилия Марчева, Данаил Йорданов, Ангел Ангелов.

**Против** – няма.

**БИЛЯНА КАВАЛДЖИЕВА:** Решението се приема и е с № 4-НС от днешна дата.

По т.2 от дневния ред за приемане на правила за работа на РИК-Ямбол с медиите давам думата на колегата Марчева. Заповядай! В залата влиза Нели Стоянова.

**ЕМИЛИЯ МАРЧЕВА**: Колеги, предлагам ви следния проект за протоколно решение относно приемане на правила за работа на РИК-Ямбол с медиите:

1. Целта на настоящите правила е информиране на обществеността и регламентиране на връзките на РИК Ямбол със средствата за масово осведомяване.
2. Комуникацията с медиите се осъществява основно от председателя на РИК Ямбол, по изключение от  говорителя.
3. Пълната информация относно работата на РИК Ямбол е публично достъпна на официалната интернет страница на комисията, включително излъчване в реално време на заседанията съгласно чл.71, ал.2 и ал.3 от ИК.
4. Интервюта – участието на председателя на РИК Ямбол, по изключение - на говорителя, се извършва след предварително уговорени дата и час за провеждането му. При добри метеорологични условия може да се проведе на открито пред сградата на областната администрация. За отговори, изискващи конкретика, въпросите трябва да бъдат предварително представени най-малко два часа преди уговореното време на интервюто в писмен вид или на електронната поща.
5. При осъществяване на комуникация на РИК Ямбол със средствата за информация е необходимо да се съблюдават принципите за точност и юридическа издържаност, защита на личните данни и равнопоставеност на представителите на различните медии, както и предвидените здравни мерки.

**БИЛЯНА КАВАЛДЖИЕВА:** Колеги, има ли други предложения? Няма. Процедура по гласуване.

**ЕМИЛИЯ МАРЧЕВА:** гласували За – 10 членове - Биляна Кавалджиева, Ани Канева, Милко Димитров, Яна Първанова, Красимира Атанасова, Димитър Събев, Емилия Марчева, Нели Стоянова, Данаил Йорданов, Ангел Ангелов.

**Против –** няма

**БИЛЯНА КАВАЛДЖИЕВА:** Колеги приемаме протоколно решение относно приемане на правила за работа на РИК-Ямбол с медиите

Преминаваме към т.3 от дневния ред – запознаване с входящата поща. Колега Димитров, заповядай!

**МИЛКО ДИМИТРОВ** докладва постъпилата входяща поща.

**БИЛЯНА КАВАЛДЖИЕВА:** Преминаваме към т.4 от дневния ред – разни. Има ли изказвания? Няма.

Поради изчерпване на дневния ред закривам заседанието.

Заседанието бе закрито в 17:10 часа.

Председател:

/Биляна Кавалджиева/

Секретар:

/Яна Първанова/